**SYA/SYT 3404 Helsesykepleierfaglig tjenesteutøvelse**

Praksishefte

Innhold

[1. Innledning 3](#_Toc61858991)

[2. Praksisstudiet 3](#_Toc61858992)

[2.1 Innhold og plassering i Helsesykepleierutdanningen 3](#_Toc61858993)

[2.2 Obligatoriske læringsaktiviteter 4](#_Toc61858994)

[2.3. Veiledet praksis 5](#_Toc61858995)

[2.4 Tilstedeværelse og fravær 5](#_Toc61858996)

[3. Ansvarsfordeling i praksisstudiet 6](#_Toc61858997)

[3.1 Studentens ansvar 6](#_Toc61858998)

[3.2 Praksisveileders ansvar 6](#_Toc61858999)

[3.3 Utdanningens ansvar 7](#_Toc61859000)

[4. Eksamen 8](#_Toc61859001)

[4.1 Prosedyre for bestått eksamen 8](#_Toc61859002)

[4.3 Retningslinjer for ikke forventet studieprogresjon ved midtvurdering og ikke bestått ved sluttvurdering 8](#_Toc61859003)

# 1. Innledning

I emne [SYA/SYT 3404 Helsesykepleierfaglig tjenesteutøvelse](https://www.ntnu.no/studier/emner/SYA3404#tab=omEmnet) skal helsesykepleierstudentene knytte teoretisk kunnskap til praktisk klinisk arbeid i helsestasjons- og skolehelsetjenesten. Studentene skal lære å anvende kunnskap om faktorer som fremmer og hemmer helse og knytte det til praktisk arbeid på individ/ gruppe/samfunns og systemnivå.

Faglig/administrativ leder for helsestasjonen og skolehelsetjenesten samt praksisveileder skal i samarbeid med helsesykepleierutdanningen legge til rette for at studenten kan nå læringsutbyttene i praksisemnet. Studenten skal utnytte de læringsaktiviteter kommunen har å tilby.

Praksisheftet tydeliggjør partenes samarbeid og emnets vurderingsform. Retningslinjer, frister, prosedyrer og ansvar er utarbeidet for å sikre likeverdig vurdering av om studenten har nådd emnets læringsutbytter. Praksisstudiene vurderes til bestått/ikke bestått. Praksisveilederne vil få tilbud om et praksisveilederseminar i forkant av praksis.

# 2. Praksisstudiet

## 2.1 Innhold og plassering i helsesykepleierutdanningen

[Helsesykepleierutdanningen ved NTNU](https://www.ntnu.no/studier/mhelsp) er en masterutdanning på 120 studiepoeng, med mulighet for avhopp etter 90. Hele praksisemnet med alle 10 praksisuker inngår i de første 90 studiepoengene. Emne [SYA/SYT 3404 helsesykepleiefaglig tjenesteutøvelse](https://www.ntnu.no/studier/emner/SYA3404#tab=omEmnet) er på 15 studiepoeng. Studentens læringsaktiviteter skal gjennomføres over en periode på 10 uker fordelt på to perioder.

1. praksisperiode,2 uker: Studentene har kunnskap fra emnet [SYA/SYT 3401Folkehelsearbeid](https://www.ntnu.no/studier/emner/SYT3401#tab=omEmnet). Studentene skal i denne praksisperioden:

* delta i og gjennomføre vaksinasjoner i både helsestasjon- og skolehelsetjenesten
* studentene skal sette seg inn i helsesykepleiers ansvar i kommunens smittevernarbeid
* studentene skal sette seg inn i kommunens folkehelseutfordringer og organisasjon og ledelse i helsestasjons- og skolehelsetjenesten

2. praksisperiode, 8 uker: Studentene har avlagt eksamen i emnet [SYA/SYT3402 Kommunikasjon, relasjon og samhandling](https://www.ntnu.no/studier/emner/SYT3402#tab=omEmnet), og [SYA/SYT3403 Barn, unge og deres foreldre/omsorgsgivere](https://www.ntnu.no/studier/emner/SYA3403#tab=omEmnet) Studentene skal i andre periode ha fokus på:

* helsesykepleiers yrkesutøvelse i helsestasjons- og skolehelsetjenesten
* helsestasjonen og skolehelsetjenesten rolle i praksiskommunens folkehelsearbeid
* å gjennomføre konsultasjoner etter retningslinjene for helsestasjons- og skolehelsetjenesten
* delta i og gjennomføre oppfølgingskonsultasjoner
* å delta i aktuelt samarbeid med andre kommunale tjenester, sektorer og frivilligheten
* sette seg inn i kommunens kvalitetsforbedringsarbeid, utviklingsarbeid og prosjekter

## 2.2 Obligatoriske læringsaktiviteter

* Praksisperiode 1
	+ Arbeidsplan for praksisperiode 1 (tid på helsestasjon, skolehelsetjeneste og HFU).
	+ Digitalt møte mellom student, praksislærer og praksisveileder om forventninger og læringsaktiviteter, se vedlegg for innhold i samtalen.
	+ Arbeidskrav 1: Vaksinering i helsestasjons- og skolehelsetjenesten,
	+ Arbeidskrav 2: Notat om folkehelseutfordringer og organisasjon og ledelse.

Se [nettsiden for praksisstudier i helsesykepleierutdanningen](https://www.ntnu.no/ism/praksissted_helsesykepleier) for mer informasjon om arbeidskravene.

* Praksisperiode 2
	+ Arbeidsplan for praksisperiode 2 (tid på helsestasjon, skolehelsetjeneste og HFU).
	+ Midtvurderingssamtale
	+ Arbeidskrav 3: Strukturert ammeobservasjon (innlevert i forkant av midtevalueringen).
	+ Arbeidskrav 4: Kvalitetsforbedring i helsestasjons- og skolehelsetjenesten.

## 2.3. Veiledet praksis

[Praksisstudiene i helsestasjon- og skolehelsetjenesten er veiledet praksis.](https://lovdata.no/dokument/SF/forskrift/2021-04-09-1146#KAPITTEL_8) Praksisveilederne har det daglige undervisnings- og veiledningsansvaret for studenten. Ved veiledning fra flere, skal en veileder være hovedveileder og ha det overordnede ansvaret for å fylle ut arbeidsplanen, kommunisere med utdanningen, fylle ut vurderingsdokumentet og delta på midtvurderingen og arrangere og delta på sluttvurderingen.

Veiledning og undervisning ivaretas på ulike måter:

* **Læring gjennom observasjon og eksempler**. Studenten observere praksisveileder eller medstudenter. Studenten stille spørsmål og blir veiledet.
* **Læring gjennom veiledning i egen praksis.** Studenten gjennomfører aktiviteter i helsestasjon og skolehelsetjenesten. Får støtte og veiledning før, under og etter gjennomføringen.
* **Læring gjennom refleksjon.** Studenten gjenforteller samtaler med barn, unge, foreldre til praksisveileder og/eller praksislærer i anonymisert form, som på den måten kan få forståelse av studentens tankegang og vurdering. Dialog og refleksjon for å videreutvikle kunnskapsgrunnlaget og ferdigheter.
* **Læring gjennom skriving.** Studenten skriver i journaler, henvisninger, saksfremlegg, arbeidskrav og egenvurderinger.

## 2.4 Tilstedeværelse og fravær

Praksisstudiene har obligatorisk deltakelse. En praksisuke består av 37,5 timers studieinnsats. Det vil si 30 timer til stede i praksis (fire dager) og 7,5 timer selvstudium. Det henvises for øvrig til [Forskrift om studier ved NTNU kap. 5](https://lovdata.no/dokument/SF/forskrift/2015-12-08-1449/KAPITTEL_5#KAPITTEL_5) [- 6](https://lovdata.no/dokument/SF/forskrift/2015-12-08-1449#shareModal)

Det kan maksimalt godkjennes fravær på 10 %. Fravær mellom 11 % og 20 % som er dokumentert med legeattest, kan tas igjen med forlenget praksis, etter søknad og avtale mellom praksisstedet og NTNU. Fravær over 20 % medfører at studenten må gjennomføre hele praksisperioden på nytt. Se dokumentet «Arbeidsplan» for mer utfyllende informasjon.

# 3. Ansvarsfordeling i praksisstudiet

#

I det følgende kapittel beskrives studentens, praksisveileders og utdanningens ansvar for å bidra til at studentene når læringsutbyttene i SYA/SYT 3404.

## 3.1 Studentens ansvar

Studenten skal:

* gjøre seg kjent med utdanningsprogrammets emnebeskrivelse, læringsutbytter, NTNU- [Retningslinjer for gjennomføring av praksisstudier](https://i.ntnu.no/wiki/-/wiki/Norsk/Retningslinjer%2Bfor%2Bgjennomf%C3%B8ring%2Bog%2Bvurdering%2Bav%2Bpraksisstudier%2B-%2BMH), arbeidskrav, obligatoriske innleveringer og vurderingsdokumenter
* ta kontakt med praksisveileder for avtale om oppmøtetidspunkt
* være presis og melde fravær umiddelbart til praksisveileder, ved fravær ut over tre dager skal praksislærer kontaktes
* gjøre seg kjent med praksisstudiestedet, nyttiggjøre seg tilgjengelige læringsaktiviteter, oppdater og revider arbeidsplan ved behov
* delta aktivt for å nå læringsutbyttene: møte forberedt, klargjøre behov for veiledning, stille spørsmål, motta veiledning og ta initiativ til refleksjon
* delta aktivt i veilednings- og vurderingssamtaler
* sende skriftlig egenvurdering til praksisveileder og praksislærer senest tre dager før midt- og sluttvurdering
* levere obligatoriske arbeidskrav, oppgaver og skjema på utdanningens læringsportal til angitt tid
* kontakte praksislærer om det oppstår utfordringer med å nå læringsutbyttene
* ta med de ferdig utfylte og signerte vurderingsdokumentene og levere dem til studiekonsulenten/emneleder på samlingsuken etter praksis

## 3.2 Praksisveileders ansvar

Praksisveileder skal:

* gjøre seg kjent med utdanningsprogrammets emnebeskrivelser, læringsutbytter, NTNU – [Retningslinjer for gjennomføring av praksisstudier](https://i.ntnu.no/wiki/-/wiki/Norsk/Retningslinjer%2Bfor%2Bgjennomf%C3%B8ring%2Bog%2Bvurdering%2Bav%2Bpraksisstudier%2B-%2BMH) samt vurderingsskjema
* Invitere lærer til digitalt avklaringsmøte i 1. praksisperiode, et møte der student, praksisveileder(e) og lærer deltar. Se vedlegg 1 for formål og innhold.
* legge til rette for at studenten kan nå læringsutbyttene, utdanningens arbeidskrav og obligatoriske aktiviteter og innleveringer
* utarbeide arbeidsplan for praksisperiode 1 og for praksisperiode 2
* avtale tidspunkt for ukentlige veilednings/refleksjonssamtaler
* veilede studenten før, under og etter aktuelle læresituasjoner, stimulere til diskusjon, refleksjon og kritisk tenkning
* være oppdatert på studentens læring, utvikling og progresjon, og vurder studentensutvikling mot å oppnå læringsutbyttene
* kontakte praksislærer og egen leder så fort det er tvil om studenten vil nå læringsutbyttene
* ved midtvurderingen innstille og vurdere om studenten har nådd forventet studieprogresjon og vurderingsskjema skal være utfylt
* ved sluttvurdering innstille og vurdere om studenten har nådd emnets læringsutbytter, fylle ut vurderingsskjemaet og protokollene og sende pr post til adressen som står i vurderingsdokumentet.
* dokumentere fravær

## 3.3 Utdanningens ansvar

Utdanningen skal:

* administrasjonen har ansvar for all formell kommunikasjon om tildeling av praksisplasser
* praksislærer gjøre seg kjent med læresituasjoner på praksisstudiestedet
* Delta på digital avklaringssamtale i 1. praksisperiode, se vedlegg 1
* praksislærer skal avtale tidspunkt for avklaringssamtale og midtvurdering med student og praksisveileder
* praksislærer deltar og leder midtvurderingen i praksiskommunene, og skriver en lærervurdering der fokus er på studentens kompetanse, læring, samt læringsbehov i resten av praksisperioden for å nå læringsutbyttene
* praksislærer og emne ansvarlig er tilgjengelig for praksisveileder og student ved behov
* praksislærer er ansvarlig for å gi studenten varsel om ikke forvente studieprogresjon
* praksislærer kan delta på veiledningsmøter ved behov
* praksislærer tar den endelige beslutningen om studenten består eksamen i emne SYA/SYT 3404
* administrasjonen sender studenten skriftlig brev om innstilling dersom ikke bestått praksis

# 4. Eksamen

## 4.1 Prosedyre for vurdering til bestått/ikke bestått eksamen i emnet

Studentene skal vurderes med utgangspunkt i om de har nådd læringsutbyttene i emne SYA/SYT 3404. Vurderingsskalaen er bestått/ikke bestått. Evalueringen i praksisstudiet gjennomføres og dokumenteres i Vurderingsdokumentet, se eget dokument

**Praksisstudieperioden er bestått når:**

* praksisveileder har innstilt studenten til bestått praksisperiode ved sluttvurderingen
* obligatoriske læringsaktiviteter er godkjent
* praksislærer har vurdert studentens prestasjoner til bestått

## 4.3 Retningslinjer for ikke forventet studieprogresjon ved midtvurdering og ikke bestått ved sluttvurdering

Dersom studentens progresjon er lavere enn forventet er det viktig at studenten varsles så tidlig som mulig om fare for å få «ikke bestått» karakter i praksisstudiene.

Studenten skal ha varsel om «mulig ikke bestått» minimum tre uker før dato for sluttvurdering, det vil si minimum 15 virkedager. Høytidsdager skal ikke telles med. Bakgrunnen for varslingen er at studenten skal få anledning til å forbedre seg og kunne ha mulighet for å oppnå resultatet «bestått».

Varslet gis normalt ved at studenten, NTNUs representant og praksisstedets representant avholder et møte. I møtet går man gjennom grunnlaget for «mulig ikke bestått» og beskriver hva som skal til av forbedringer for at studenten skal få «bestått» karakter. NTNUs representant har beslutningsansvaret for studentenes vurdering i praksisstudiene.

Studenten skal i møtet få informasjon om følgende:

* varsel om at studenten står i fare for mulig «ikke bestått» praksisstudier
* begrunnelse for denne vurderingen relatert til læringsutbytter i emnet og/eller retningslinjene for gjennomføring og vurdering av praksisstudier
* presisering av hva studenten må jobbe videre med for å kunne bestå praksisstudiene.
* hvilken oppfølging som er planlagt av studenten fra NTNUs side
* dato for neste møte og sluttvurdering

Studenten signerer for å ha mottatt varsel om «mulig ikke bestått» praksisstudier enten på studieprogrammets vurderingsdokumenter eller på et eget brev som oppsummerer punktene fra møtet. Studenten skal få en kopi av det signerte vurderingsdokumentet eller brevet i slutten av møtet. Dersom dette ikke er mulig (for eksempel ved gjennomføring digitalt) ettersendes dette i digipost til studenten.

Kopi av vurderingsdokument/brev sendes til praksisveileder på praksisstedet, dokumentarkivet og eventuelt studieprogramleder.

Om studenten i slutten av praksisperioden viser handling/atferd som åpenbart ikke gir grunnlag for å bestå praksisstudiene, kan studenten likevel få karakteren «ikke bestått» selv om studenten ikke er varslet om dette tidligere.

Vedlegg 1

**Formål med avklaringssamtalen i første praksisperiode:**

1. Etablere kontakt mellom utdanning og praksisveileder
2. Bidra til trygt læringsmiljø og relevante læresituasjoner for studenten
3. Bidra til trygghet i veilederrollen for praksisveileder(e).

**Innhold**

1. Alle spørsmål student, praksisveileder(e) og lærer har vedrørende gjennomføring av praksisen er relevant for samtalen
2. Samtalen kan dreie seg om spørsmål knyttet til
* Arbeidsplanen – fordeling helsestasjon, skole, studiedager, hvordan si fra og dokumenter ved fravær, osv.
* Relevante læresituasjoner (se læringsutbyttebeskrivelsene eller vurderingsdokumentet)
* Veiledning – hvordan gjennomføre (se praksisdokumentet)
* Vurdering – hva skal vurderes og hvordan (se vurderingsdokumentet)

Sett av ½ time til samtalen som gjennomføres digitalt (for eksempel på Teams)